# Guerzenneu Breih-Izel/Kannen én inour de Santéz Barb

| ◄ Kannen én inour d’en Intron Varia er Penéti | Kannen én inour de Santéz Barb | Kannen én inour de Sant Lubin ► |
* Diskan
* O Santéz Barb, a lein en Nean
* Sekouret ni, bras ha bihan,
* Eit ma helleemb lan a joé
* Biùein ha merùel é grès Doué !
* 1
* Parrézioned ag er Voustoér,
* Cheleuet kannein en histoér
* A vuhé Barb, hou patroméz,
* Guerhiéz santél ha martiréz !
* 2
* A dud paian e oé gañnet
* Er gér Nikomédi hanùet,
* Ar dro er blé deù-gant-hantér
* Goudé marù Jézus, hur Salvér,
* 3
* Hé zad Dioskor, dén pinùik.
* E hras dehi a vihañnik
* Monet de skol er baiañned
* Ha chervijein er faus Douéed.
* 4
* Més hé spered lan a sklerdér
* E huélas splann é ber amzér
* Ne oé nameit geu, fausoni
* Er religion disket dehi.
* 5
* Dalhet dré gourhemen hé zad
* En un tour ihuél, didrouz mat,
* Enou Barb e studi bamdé
* Eit hanauein er huirioné.
* 6
* Abred é cheleuas Jézus
* Doh goulen hé halon gredus,
* Ha diskoein e hras d’er santéz
* Er splandér ag er huir furnéz.
* 7
* Braset hé joé, hé leuiné,
* P’hé des kavet trézol er fé !
* Aben é renonsi d’er bed :
* Ne garou meit Jézus perpet.
* 8
* De bried glan er guerhiézed
* Barb e ven gloestrein hé guerhted ;
* Betag er momand devéhan
* E vou de Zoué korv hag inean.
* 9
* Mès er santéz, arriù én oed,
* E zou klasket aveit pried,
* Rak hé noblans, hé braùité
* E hré konz a nehi bamdé.
* 10
* Tuchentil vras ag er hornad
* Oé deit d’hé goulen get hé zad.
* Mès Barb diméein ne ven ket :
* De Jézus é ma ol gloestret.
* 11
* Dioskor, lamet ag er gér
* Aveit un herradig amzér,
* E chonjé pe oé retornet
* En devehé Barb diméet.
* 12
* Kaer en des pouizein ar nehi,
* Ataú er santéz muioh mui
* E lar grons ne ziméou ket,
* Rak guél pried hé dès kavet.
* 13
* « Jézus, emé hi, chetu ean
* « Er pried santél e garan ;
* « Kentoh aveit en dilézel,
* « Guèl é genein mil guéh merùel »
* 14
* Konzeu é verh p’en des kleùet,
* Aben Dioskor arfleuet
* Hi menas é kement féson
* Eit ma chanjou a religion.
* 15
* Barb, én despet d’en anjulieu
* E chom fidél d’hé fromesseu,
* Ha Dioskor hemb daléein
* E za chonj dehou d’hé lahein.
* 16
* Ridek e hra, tad dinatur,
* Get ur glean arlerh é groèdur ;
* Mès, dré virakl, en Eutru Doué
* D’er santéz e hoarn hé buhé.
* 17
* Neoah Dioskor aheurtet
* E zalh d’hé héliein perpet,
* Ha goah aveit el lon gouiùan
* E ra tauleu d’é verhig glan.
* 18
* Pen dé chuéh en tad didruhé
* Doh hé goal-dretein kement sé,
* Ean e hourhemen é has bean
* Dirak er barnour Marsian.
* 19
* Barb dirak tou e lar ihuél :
* « De Jézus-Krist me vou fidél ;
* « Guél é genein chuillein men goed
* « Eit rein ansans d’hou faus douéed. »
* 20
* Nezé Marsian kounaret
* D’er boureù en des kemenet
* Tourmantein er huerhiéz tinér
* Er goaban féson ma hellér.
* 21
* E kreiz tourmanteu ken éhus,
* Barb um ziskoé koutant, joéius
* Ne gavé meit joé ha doustér
* E soufrein aveit hur Salvér.
* 22
* Ur baiañnéz, hanùet Julienn.
* E huélet gred er verh kristén,
* D’er faus douéed e renonsi
* Aveit bout martiréz geti.
* 23
* Marsian get è rustoni
* Ataù nitra n’hellé gouni ;
* Raksé Barb e zou kondañnet
* Embér de veruel dibennet,
* 24
* Dioskor um genig nezé
* De lemel geti hé buhé.
* En tad maleurus hemb donjér
* Doh é groédur e zou multrér.
* 25
* Barb, érauk tremén ag er bed,
* Get Jézus en doé goulennet
* Rein ur marù santél hag eurus
* D’er hristén hé fedou gredus.
* 26
* Kentéh ur voéh d’er vartiréz,
* En des laret : « Deit, m’amiéz,
* « De vout lodek é me joéieu,
* « Cheleuet é hou pedenneu ».
* 27
* Dioskor, un herrad goudé,
* E oé bet kastiet get Doué.
* Ur tarh gurun drest ordinér
* E daulas marù en tad multrér.
* 28
* Santéz Barb liés e bedér,
* Pe darh er gurun én amzér.
* Ha get rezon vat, christénion,
* E houlennamb he goarnasion.
* 29
* Mes goulennamb eùé geti,
* A pe dostei en angoni,
* Reseu mat er sakremanteu
* Eit bout lodek en hé joéieu.
* Diskan
* O Sant Lubin, a galon vat
* E laramb d’oh : « hur sekouret,
* D’hun ol drougeu éseit dalhmat,
* Revou hur peden cheleuet ! »
* 1
* O Sant Lubin é peb amzér,
* D’hous iliz é karamb monet ;
* Genoh a huerso é kavér
* Doh er poénieu er guir remed.
* 2
* En hou chapél ken hanaùet,
* Sellet hou keih perhinderion ;
* E mant é pedein deuhlinet
* Aveit goulen hou koarnasion.